มีรอบเดือนวันที่16ก.ค รอบเดือนหายวันที่22 กินยาคุมแบบ21เม้ด ยาคุมหมดตั้งแต่วันที่5 ป่านนี้รอบเดือนยังไม่มาเลยค่ะ มีอาการปวดท้องน้อยมา3-4วันแล้วค่ะ เดือนที่แล้วมีอะไรกับแฟนตอนเป้นรอบเดือนคือวันที่20 ไม่รู้ว่ามีการหลั่งในด้วยหรือป้าว แต่วันนี้ตรวจแล้วไม่มีการตั้งครรภ์เลยค่ะ ขึ้นขีดเดียว แล้ววันนี้มีเลือดไหลออกมาน้อยมากๆเป้นสีดำๆออกแดงๆใช่เลือดประจำเดือนมั้ยค่ะ แล้วมีโอกาสท้องมั้ยค่ะ แล้วทำไมรอบเดือนยังไม่มาอีก
สวัสดีค่ะ หากประจำเดือนมาวันที่ 16 ก.ค. แล้วได้เริ่มทานยาคุมกำเนิดชนิด 21 เม็ด ในแรกในวันที่ 16 เลย ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที ซึ่งหากทานยาได้อย่างถูกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99%เมื่อได้เริ่มทานในวันที่ 16 ก.ค. ยาก็จะหมดในวันที่ 5 ส.ค. ซึ่งหลังจากยาหมดไป 2-4 วัน ประจำเดือนจึงจะเริ่มมาค่ะ ดังนั้น การที่มีเลือดออกในวันที่ 9 ส.ค.นี้ แม้จะมีปริมาณน้อยและเป็นสีดำ ก็ถือเป็นเลือดประจำเดือน ซึ่งก็แสดงว่าไม่มีการตั้งครรภ์เกิดขึ้นค่ะ อีกทั้งหากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นแต่อย่างใดการที่เลือดประจำเดือนมีปริมาณน้อย ย่อมจะกลายเป็นสีน้ำตาลเข้มหรือดำได้ เพราะเลือดที่มีปริมาณน้อย จะไหลออกจากมดลูกช้า ทำให้เลือดสัมผัสกับอากาศนาน เลือดจึงกลายเป็นสีน้ำตาลหรือดำได้ ส่วนการที่เลือดมีน้อยนั้น เป็นผลจากยาคุมกำเนิดได้ค่ะ โดยเฉพาะยาชนิดที่มีฮอรโมนต่ำ บางรายหากทานต่อเนื่องนานๆ อาจทำให้ประจำเดือนขาดหายได้คล้ายกับยาฉีดคุมกำเนิด